అన్నా యూనివర్సిటీ

అన్నా విశ్వవిద్యాలయం భారతదేశంలోని తమిళనాడులో ఉన్న రాష్ట్ర ప్రభుత్వ విశ్వవిద్యాలయం. ప్రధాన క్యాంపస్ చెన్నైలో ఉంది. ఇది 1978 సెప్టెంబరు 4న స్థాపించబడింది. తమిళనాడు తొలి ముఖ్యమంత్రి సి. ఎన్. అన్నాదురై పేరు పెట్టారు.

టైమ్స్ హయ్యర్ ఎడ్యుకేషన్(THE) విడుదల చేసిన వరల్డ్ యూనివర్సిటీ ర్యాంకింగ్స్-2024 జాబితాలో అన్నా యూనివర్సిటీ టాప్-600లో స్థానం దక్కించుకుంది. 2023లో ఈ విశ్వవిద్యాలయం అంతర్జాతీయంగా, క్యూఎస్ వరల్డ్ యూనివర్సిటీ ర్యాంకింగ్స్ తో పాటు టైమ్స్ హయ్యర్ ఎడ్యుకేషన్ వరల్డ్ యూనివర్శిటీ ర్యాంకింగ్స్‌లో కూడా టాప్-1000లో నమోదు చేసుకుంది.

కోర్సులు 
విశ్వవిద్యాలయం దాని అనుబంధ కళాశాలల ద్వారా ఇంజనీరింగ్ అండ్ టెక్నాలజీలో కోర్సులను అందిస్తుంది. ప్రతి సంవత్సరం మే-జూన్‌, నవంబరు-డిసెంబరులలో రెండుసార్లు సెమిస్టర్‌ల పరీక్షలను నిర్వహిస్తూ ఈ విశ్వవిద్యాలయం డ్యూయల్ సెమిస్టర్ విధానాన్ని అనుసరిస్తుంది.

ప్రవేశాలు 
తమిళనాడు ప్రొఫెషనల్ కోర్సుల ప్రవేశ పరీక్ష (TNPCEE) - 2006 వరకు రాష్ట్రంలో ప్రొఫెషనల్ కోర్సుల్లో ప్రవేశానికి ప్రాతిపదికగా ఉండేది. అయితే 2007-08 విద్యా సంవత్సరం నుండి, విద్యార్థుల హయ్యర్ సెకండరీ మార్కుల ఆదారంగా ప్రవేశం కలిపిస్తున్నారు. ఇక పోస్ట్ గ్రాడ్యుయేట్ కోర్సుల అడ్మిషన్ ప్రక్రియ TANCET, GATE స్కోర్‌ల ద్వారా నిర్వహించబడుతుంది.

అనుబంధ కళాశాలలు 
అన్నా యూనివర్సిటీ క్యాంపస్ చెన్నైలో ఉంది. విశ్వవిద్యాలయం కోయంబత్తూర్, తిరుచిరాపల్లి, మధురై, తిరునెల్వేలిలలో సాటిలైట్ క్యాంపస్‌లను కలిగి ఉంది. ఈ విశ్వవిద్యాలయం చెన్నై ప్రాంతంలోని విల్లుపురం, తిండివనం, అరణి, కాంచీపురం, కోయంబత్తూరు ప్రాంతంలోని ఈరోడ్, బర్గూర్, తిరుచిరాపల్లి ప్రాంతంలోని పన్రుతి, పట్టుక్కోట్టై, తిరుక్కువలై, అరియలూర్, మధురై ప్రాంతంలోని రామనాథపురం, దిండిగల్, తిరునల్వేలి ప్రాంతంలో నాగర్‌కోయిల్, తూత్తుకుడిలో ఇంజనీరింగ్ కళాశాలలను నిర్వహిస్తోంది.

పూర్వ విద్యార్థులు

మూలాలు 
ప్రభుత్వ విశ్వవిద్యాలయాలు
భారతదేశంలోని సాంకేతిక విశ్వవిద్యాలయాలు
1978లో స్థాపించబడిన విశ్వవిద్యాలయాలు
తమిళనాడులో 1978 సంస్థలు
సి.ఎన్. అన్నాదురై మెమోరియల్స్